पाएं अपने शहर की ताज़ा ख़बरें और फ्री ई-पेपरडाउनलोड करें
जिला स्वास्थ्य एवं परिवार कल्याण अधिकारी डाॅ. अमृतलाल रोहलेड़र एवं नोडल अधिकारी नर्सिंग होम एक्ट डाॅ. सूरज सिंह राठौर द्वारा नेताम हाॅस्पिटल का आकास्मिक निरीक्षण किया गया। निरीक्षण के दौरान पाया गया कि नेताम हाॅस्पिटल में कोरोना संक्रमित महिला को भर्ती कर इलाज एवं प्रसव कराया गया है।
जिसके बाद टीम के द्वारा नेताम हाॅस्पिटल के प्रसव कक्ष को सीलबंद कर दिया गया। उक्त अस्पताल को कोरोना संक्रमित मरीजों के इलाज के लिए मान्यता प्राप्त नहीं है फिर भी उनके द्वारा इस प्रकार का कृत्य किया गया। अस्पताल द्वारा कोरोना गाइडलाइन का भी पालन नहीं किया गया जिसके कारण अन्य सामान्य मरीज एवं अस्पताल स्टाॅफ में भी कोरोना संक्रमण फैलने की संभावना है। जिस पर सीएमएचओ टीआर कुंवर द्वारा मामले को गंभीरता से लेते हुए नेताम हाॅस्पिटल को नोटिस जारी कर तीन दिन के भीतर जवाब मांगा गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn